stanford-oval/wikipedia huggingface dataset:
Ludvig XV
Taiteiden ja tieteiden suosija

Ludvig oli merkittävä arkkitehtuurin suojelija, hän käytti hallituskautensa aikana enemmän rahaa rakennuksiin kuin isoisoisänsä Ludvig XIV, joka rakennutti Versailles'n palatsin. Hänen tärkeimmät arkkitehtoniset projektinsa olivat suosikki, hoviarkkitehti Ange-Jacques Gabrielin töitä. Niihin kuuluivat École Militaire (1751–1770); Place Louis XV (nykyisin Place de la Concorde (1763–83), Petit Trianon Versailles'ssa (1762–64)) ja Versaillesin palatsin oopperateatteri. Ludvig aloitti Saint-Genevièven kirkon, nykyisen Panthéonin (1758–1790) rakennustyöt, rakennutti myös monumentaalisia aukioita ja niitä ympäröiviä rakennuksia Nancyn, Bordeaux'n ja Rennesin keskuksiin. Hänen työpajansa valmistivat hienoja huonekaluja, posliinia, seinävaatteita ja muita Ludvig XV:n tyylisiä tavaroita, joita vietiin Euroopan pääkaupunkeihin.
Kuningas, kuningatar ja heidän tyttärensä olivat tärkeitä musiikin suojelijoita. Kuningatar ja tyttäret Marie Adélaïde (1732–1800) sekä Victoire Marie Louise Thérèse (1733–1799) soittivat taitavasti klavesiinia François Couperinin ohjauksessa. Nuori Mozart tuli Pariisiin ja kirjoitti vuonna 1764 kaksi sonaattia klavesiinille ja viululle, jotka hän omisti "Madame Victoirelle", kuninkaan naimattomalle tyttärelle. Jean-Marie Leclair nimitettiin "Kappelin ja kuninkaallisten huoneistojen musiikin johtajaksi" vuonna 1733. Hallituksen tärkein musiikillinen hahmo oli Jean Philippe Rameau, joka oli hovisäveltäjä 1740- ja 1750-luvuilla ja kirjoitti yli kolmekymmentä oopperaa Ludvigille ja hänen hovilleen. Kuningas itse, kuten hänen isoisoisänsä Ludvig XIV, opetettiin tanssimaan balettia, mutta hän tanssi vain kerran julkisesti, vuonna 1725.
Ludvig XV, jota suurelta osin ohjasi Madame de Pompadour, oli aikakauden tärkein kuvataiteiden suojelija. Hän tilasi François Boucherin maalaamaan pastoraalikohtauksia asuntoihinsa Versailles'ssa ja antoi hänelle kuninkaan ensimmäisen maalarin tittelin vuonna 1765. Muita kuninkaan suojeluksessa olleita taiteilijoita olivat Jean-Baptiste Oudry, Maurice Quentin de la Tour, Jean Marc Nattier, ja kuvanveistäjä Edmé Bouchardon. Bouchardon loi monumentaalisen Ludvig XV:n ratsastajapatsaan, joka oli Place Louis XV:n keskipiste, kunnes se purettiin vallankumouksen aikana.
Ludvig XV oli kiinnostunut botaniikasta ja puutarhanhoidosta, jota varten hän teetti Petit Trianonin puutarhaan erilaisia Linnén luokitukseen perustuvia istutussuunnitelmia. Hän oli lapsuudesta lähtien ollut intohimoisen kiinnostunut luonnontieteistä ja maantieteestä: hän perusti fysiikan (1769) ja mekaniikan (1773) laitokset Collège de Franceen ja rahoitti ensimmäisen täydellisen ja tarkan, maailman ensimmäisen kolmiomittauksella tehdyn Ranskan topografisen kartan, Cartes de Cassinin tekemistä 1750-luvulta lähtien sekä tutkimusmatkoja merten ylitse.
Aikakauden loppu

Ludvig XV sairastui isorokkoon, tarinan mukaan pysähdyttyään hautajaisiin tutkimaan kuolleen tytön arkkua (joka heidän tietämättään oli kuollut isorokkoon) matkalla Madame du Barryn kanssa Petit Trianoniin. Ensioireet todettiin 26.-27. huhtikuuta 1774 ja hänet siirrettiin kovassa kuumeessa hovilääkärinsä Germain Pichault de La Martinière'n (1697–1783) vaatimuksesta palatsiin. Hän kuoli Versaillesissa omassa huoneistossaan 10. toukokuuta 1774. Kansan unohtamana ja suuren osan hovista juhliessa hän jätti kruununsa pojanpojalleen, tulevalle Ludvig XVI:lle.
Ludvig XV:n elämän suurin tragedia näyteltiin hänen kuolemansa jälkeen. Koko kansan rakastama, hurmaava lapsikuningas oli muuttunut epäsuosituksi ja halveksituksi hallitsijaksi. Hänet haudattiin lähes salaa, vain yhden saattajan läsnäollessa. Yhtenä syynä tähän oli pelko isorokon tarttumisesta. Toisaalta Ranskassa koko monarkian ajan kuninkaat haudattiin hyvin vähäeleisesti.
Avioliitto ja lapset

Avioliitosta vuodesta 1725 lähtien puolalaisen prinsessa Maria Leszczyńskan kanssa Ludvig XV:llä oli kymmenen lasta, joista kolme kuoli jo varhaislapsuudessa. Avioliiton ensimmäiset kahdeksan vuotta olivat onnellisia, mutta jatkuvien raskauksien ja synnytysten uuvuttama Maria ei vuoden 1737 jälkeen jakanut vuodettaan kuninkaan kanssa, joka oli häneen kyllästynyt. Lääkärit kielsivät aviolliset velvollisuudet vuonna 1738 koetun keskenmenon jälkeen. Tämä loukkasi kuningasta niin, ettei hän koskaan enää etsinyt intiimiä seuraa puolisostaan.
Maria oli hurskas ja arka kuningatar, joka vietti suurimman osan ajastaan ​​eristäytyneenä oman hovinsa kanssa. Hän oli taitava muusikko, luki paljon ja pelasi seurapelejä hovinaistensa kanssa. Maria oli syvästi järkyttynyt poikansa Ludvigin kuolemasta vuonna 1765, ja hän kuoli itse tuberkuloosiin 65-vuotiaana vuonna 1768.
Louise Élisabeth (1727–1759), avioitui Espanjan kuningas Filip V:n pojan, Parman herttua Filipin (1720–1765) kanssa ja heillä oli kolme lasta. Heidän tyttärestään Maria Luisasta tuli Espanjan kuninkaan Kaarle IV:n puoliso ja Isabellasta tuli Itävallan keisari Joosef II:n puoliso. Hänestä ja Filipistä polveutuu Bourbon-Parman sukulinja.
Anne Henriette (1727–1752), kuoli 24-vuotiaana isorokkoon
Marie-Louise (1728–1733), kuoli 3-vuotiaana nuhakuumeeseen
Ludvig, Louis-Ferdinand, dauphin (1729–1765). Avioitui 1. Espanjan prinsessan, Filip V:n tyttären infanta Maria Teresa Rafaelan (1726–1746) ja heillä oli yksi tytär. Avioitui 2. Saksin prinsessan, August III:n ja Itävallan arkkiherttuatar Maria Josefinan tyttären Marie Josefina Karolinan (1731–1767) ja heillä oli 13 lasta. Heidän poikiaan olivat Ludvig XVI, Ludvig XVIII ja Kaarle X. Kuoli 36-vuotiaana tuberkuloosiin.
Philippe, Anjoun herttua (1730–1733), kuoli alle kolmivuotiaana mullan syöttämisestä parannuskeinona aiheutuneeseen ruokamyrkytykseen.
Marie Adélaïde (1732–1800), pysyi naimattomana, koska uskonnoltaan ja arvoltaan soveliasta kuninkaallista aviopuolisoa ei löydetty
Victoire Marie Louise Thérèse (1733–1799), pysyi naimattomana, koska uskonnoltaan ja arvoltaan soveliasta kuninkaallista aviopuolisoa ei löydetty, kuoli 66-vuotiaana rintasyöpään
Sophie Philippine Élisabeth Justine (1734–1782), pysyi naimattomana koska ei halunnut naimisiin, kuoli 47-vuotiaana vesipöhöön
Marie Thérèse Félicité (1736–1744), kuoli 8-vuotiaana isorokkoon
Louise Marie (1737–1787), ryhtyi karmeliittanunnaksi, kuoli 50-vuotiaana abbedissana vatsavaivoihin
Kardinaali Fleuryn neuvosta muut prinsessat paitsi kaksoset ja Marie Adélaïde viettivät lapsuutensa poissa Versaillesista, Fontevraudin luostarissa. Tämän lisäksi Ludvig XV:llä oli vuodesta 1733 lähtien runsaasti avioliiton ulkopuolisia suhteita, rakastajattaria, ja heillä enemmän tai vähemmän tunnustettuja jälkeläisiä.
Kirjallisuutta

Les Rois de France (1989)
Elisabeth Kirchhoff; Rois et reines de France (1996)
Aiheesta muualla

Kuvia tai muita tiedostoja aiheesta Ludvig XV Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Ludvig XIV | Ranskan kuningas 1715–1774 | Seuraaja: Ludvig XVI |
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Katalonia  Saksa  Italia  Israel  Suomi (KANTO)  Belgia  Yhdysvallat  Ruotsi  Latvia  Japani  Tšekki  Kreikka  Alankomaat  Puola  Vatikaani 
Taiteenala:  FID  RKD Artists  ULAN 
Henkilöt:  Deutsche Biographie  DDB 
Muut:  Europeana  RISM  IdRef  Te Papa (New Zealand) 
Ludvig XIV ja hänen perheensä, Nicolas de Largillière 1715-1720. Keskellä Ludvig XIV, isä (Ludvig XIII) ja isoisä (Henrik IV)  rintakuvina. Oik. poika Ludvig Grand Dauphin; vas. vanhin pojanpoika Ludvig, Burgundin herttua. Kuningas osoittaa lapsenlapsenlastaan, tulevaa Ludvig XV:ta. Madame de Ventadour, nuoren herttuan opettajatar (maalauksen ainoa ei-kuninkaallinen), pitää suojattinsa valjaitten ohjaksia.
Sijaishallitsija Orléansin herttua Filip ja nuori Ludvig XV opintojen ohjaaja Villeroyn herttua François de Neufvillen valvonnassa, herttuan Versailles'n työhuonessa n. 1718.
Ludvig XV ja Espanjan infanta Mariana Viktoria, François de Troy 1723
Ludvig XV:n kruunajaiset, Pierre Subleyras 1722
Ludvig XV kruunajaisasussaan, Hyacinthe Rigaud 1730
Ludvig XV:n virallinen hallitsijamuotokuva, Louis-Michel van Loon työpaja n. 1763
Puolan prinsessa Maria Leszczyńska avioitumisensa aikoihin, Jean-Baptiste van Loo 1725
Kardinaali André Hercule de Fleury, Hyacinthe Rigaud´n työpaja 1728
Maria Leszczińska Ranskan kuningatar, virallinen muotokuva.  Carle Van Loo 1747
Pohjois-Amerikan manner jaettuna Utrechtin rauhassa 1713 Espanjan (oranssi alue), Ison-Britannian (vaaleanpunainen) ja Ranskan (sininen alue) kesken. Uuden Ranskan alue vuonna 1754-1755.
Ludvig XV, yllään Ordre du Saint-Esprit'n ritarikunnan risti,  Louis-Michel van Loo 1763
Piirros Ludvig XV:n ratsastajapatsaasta, kuvanveistäjä Edmé Bouchardon
Ludvig XV vuotta ennen kuolemaansa, François-Hubert Drouais 1773
Villa Stakeudd

| Villa Stakeudd |
| --- | --- |
Sijainti:  Suvisaaristo, Espoo
Valmistumisvuosi:  1912
Suunnittelija:  Karl Lindahl
Rakennuttaja:  Karl Lindahl
Runkorakenne:  hirsi
Kerrosluku:  2
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Villa Stakeudd (myös Staket) on hirsirakenteinen huvila Bergössä Espoon Suvisaaristossa. Arkkitehti Karl Lindahl rakennutti sen itselleen. Merenrantakukkulalla sijaitsevaa huvilaa on kuvailtu "rakennustaiteellisesti erittäin korkeatasoiseksi".
Villa Stakeudd on kaksikerroksinen ja taitekattoinen, tyyliltään Lindahlille ominaista jugendia. Valter Jung suunnitteli huvilaan jugend-tyyliset huonekalut.
Aiheesta muualla

Helsingin Sanomat: Espoo jatkaa oikeustaistelua rantaviivan täyttämisestä taloilla, oikeus tyrmäsi hulppean asuinalueen rakentamisen Suvisaaristoon (6.10.2020)
| n k Perustiedot Wikidatassa: Villa Stakeudd (Q100604542)ohje |
| --- | --- |
esiintymä kohteesta: huvila
valtio: Suomi
sijaitsee hallinnollisessa alueyksikössä: Espoo
koordinaatit: 60°06′25″N 24°42′40″E﻿ / ﻿60.107°N 24.711°E﻿ / 60.107; 24.711
Villa Miniato

| Villa Miniato |
| --- | --- |

Osoite:  Miniatontie 12, 02360 Espoo 
Sijainti:   Espoo, Suomi
Rakennustyyppi:  Jugend-tyylinen huvila
Valmistumisvuosi:  1902 
Suunnittelija:  Eliel Saarinen 
Runkorakenne:  Kivi, betoni, tiili 
Kerrosluku:  4 
Huoneistoala:  750 m² 
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Villa Miniato talvella
Villa Miniato on Espoon Soukanrannassa sijaitseva jugendtyylinen huvila. Vuosina 1903–1904 rakennetun huvilan on suunnitellut arkkitehti Eliel Saarinen.
Huvilaa pidetään Espoon rakennustaiteellisesti arvokkaimpana asuinrakennuksena. Rakennus oli vuonna 1993 Museoviraston valtakunnallisesti merkittävät kulttuurihistorialliset ympäristöt -luettelossa. Uudessa vuoden 2009 inventoinnissa valtakunnallisesti merkittävät rakennetut kulttuuriympäristöt Suomessa Villa Miniatoa ei enää ole.
Huvilan rakennutti insinööri Knut Selin silloisesta Sökön kylästä ostamalleen palstalle ja se tunnettiin aluksi nimellä Villa Selin. Villa Miniatoksi rakennuksen nimesi Italiassa sijaitsevan San Miniaton kaupungin mukaan salaneuvos Alfred Nyberg, joka omisti huvilan vuosina 1905–1909. Villa Miniaton muita omistajia ovat olleet kenraali ja ministerivaltiosihteeri August Langhoff vuosina 1909–1917, kauppaneuvos Juho Kuosmanen vuosina 1920–1928 ja lääketieteen tohtori Kaarlo Tiisala vuosina 1928–1963. Kieltolain aikana huvilan laituri toimi salakuljetetun pirtun lastauspaikkana. Tiisalan perikunta omisti huvilan 1980-luvun alkuun, jolloin se myytiin tekstiilivientiä Neuvostoliittoon harjoittaneelle Matti Antikaiselle. Vuonna 1992 huvila pakkohuutokaupattiin. Omistaja on sen jälkeen vaihtunut useasti.
Keväällä 2010 rakennus oli myynnissä lähes 11 miljoonan euron kauppahintaan. Ostajan puuttuessa talo joutui kesällä 2013 pakkohuutokauppaan. Huhtikuussa 2014 talo oli jälleen ulosottoviraston huutokaupan kohteena, jolloin sen osti sijoitusyhtiö Ajanta Oy.
Miniatontie ja Miniatonkuja Espoon Soukassa on nimetty huvilan mukaan.
Vinni Lettieri

| Vinni Lettieri |
| --- | --- |

Henkilötiedot
Syntynyt: 6. helmikuuta 1995 (ikä 30) Excelsior, Minnesota
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  oikea
Pituus:  180 cm
Paino:  88 kg
Seura
Seura:  Boston Bruins
Sarja:  NHL
Pelinumero:  95
Pelaajaura
Pääsarjaura:  2017–
Aik. seurat:  New York Rangers Anaheim Ducks Minnesota Wild
Vinni Lettieri (s. 6. helmikuuta 1995 Minnesota) on yhdysvaltalainen jääkiekkoilija. Lettieri edustaa NHL-seura Boston Bruinsia. Hän on varaamaton pelaaja ja edustanut NHL-urallaan myös New York Rangersia, Anaheim Ducksia ja Minnesota Wildia. Lettieri on pelipaikaltaan keskushyökkääjä ja kätisyydeltään oikea. Hän on pelannut urallaan kauden 2021–2022 loppuun mennessä 82 NHL-runkosarjaottelua. Näissä hän on tehnyt 7 maalia ja 11 syöttöä eli 18 tehopistettä.
Kesäkuussa 2024 Wild kauppasi Lettierin ja neljännen kierroksen varausvuoron vuoden 2024 varaustilaisuudessa Boston Bruinsiin vaihdossa Jakub Laukoon ja neljännen kierroksen varausvuoroon vuoden 2024 varaustilaisuudessa.
Samsung Galaxy A56

| Samsung Galaxy A56 |
| --- | --- |
Valmistaja:  Samsung
Julkaistu:  maaliskuu 2025
Tuoteperhe:  Samsung Galaxy A -sarja
Edeltäjä:  Samsung Galaxy A55
Käyttöverkot:  2G, 3G, 4G ja 5G
Mitat:  262,2 x 77,5 x 7,4 mm
Paino:  198 g
Näyttö:  Super AMOLED, 6,7", 120 Hz
Näytön kuvatarkkuus:  1080 x 2340 px
Suoritin:  Exynos 1580
Grafiikkapiiri:  Xclipse 540
Keskusmuisti:  8 tai 12 Gt
Flash-muisti:  128 tai 256 Gt
Takakamera:  50 Mpx + 12 Mpx (ultralaajakulma) + 5 Mpx (makro)
Etukamera:  12 Mpx
Käyttöjärjestelmä:  Android 15
Akku:  5000 mAh
Liitännät:  USB-C, Bluetooth 5.3, Wi-Fi 6
Muistikorttipaikka:  max. 1 Tt microSD
Muuta:  sormenjälkitunnistin, IP67
Samsung Galaxy A56 on Samsungin 2. maaliskuuta 2025 julkistama älypuhelin.
Puhelimessa on kahdeksanydinprosessori ja 6,7 tuuman näyttö, joka tukee 120 hertsin virkistystaajuutta. Tallennustilaa on valittavana 128 tai 256 gigatavua ja keskusmuistia kahdeksan tai 12 gigatavua. Tallennustila on laajennettavissa enintään yhden teratavun microSD-kortilla.
Puhelimessa on kolme takakameraa. Pääkameran tarkkuus on 50 megapikseliä, ultralaajakulmakameran 12 megapikseliä ja makrokameran 5 megapikseliä. Etukameran tarkkuus on 12 megapikseliä. Ultralaajakulmakamerassa on 123 asteen kuvakulma. Akun kapasiteetti on 5 000 milliampeerituntia, ja se tukee 45 watin langallista latausta. Puhelin on IP67 luokitellusti pölyn- ja vedenkestävä. Käyttöjärjestelmänä on Android 15 ja käyttöliittymänä One UI 7.0. Puhelimelle on luvattu kuusi Android-versiopäivitystä sekä kuuden vuoden ajan tietoturvapäivityksiä.
Villa Widablick

| Villa Widablick |
| --- | --- |
Sijainti:  Villinki, Helsinki
Rakennustyyppi:  Huvila
Valmistumisvuosi:  1914
Suunnittelija:  David Frölander-Ulf
Omistaja:  Helsingin kaupunki
Runkorakenne:  Hirsi
Julkisivumateriaali:  Laudoitus
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Villa Widablick on historiallinen puuhuvila Villingin saarella Helsingissä. Se valmistui vuonna 1914 arkkitehti David Frölander-Ulfin piirustusten mukaisesti. Villa Widablickin tunnistettavimpia piirteitä on huvilan korkea torni.
Huvilassa toimi 1990-luvulta partiolaiset, jotka kunnostivat talkoovoimin Helsingin kaupungin omistuksessa olevaa huonoon kuntoon päässyttä huvilarakennusta sivurakennuksineen. Kaupungin nostettua huvilan vuokran 900 euroon partiolaiset jättivät rakennuksen 2010-luvulla, minkä jälkeen se on seissyt tyhjillään. Vuoden 2024 alussa Helsingin kaupunki ilmoitti laittavansa huvilan myyntiin.
Roni Bäck

| Roni Bäck |
| --- | --- |
 Roni Bäck vuonna 2021.
Henkilötiedot
Syntynyt: 23. lokakuuta 1993 (ikä 31) Orimattila
Kansalaisuus:  Suomi
Ammatti:  tubettaja
Siviilisääty:  naimisissa
Puoliso:  Airi Bäck (vih. 2023)
Lapset:  1
Sukulaiset:  Mike Bäck (veli)
Muut tiedot
Aktiivisena:  2012–
Järjestö:  Splay Suomi
Aiheesta muualla
Kotisivu
Roni Johan Kristoffer Bäck (s. 23. lokakuuta 1993 Orimattila) on suomalainen tubettaja ja yrittäjä. Hän on koulutukseltaan kauppatieteiden kandidaatti ja on toimitusjohtajana omistamassaan BackMedia Oy:ssä.
Ura

Bäck loi YouTube-kanavan 21. heinäkuuta 2012 nimellä RoniTheGamer. Hän kuitenkin vaihtoi kanavansa kesäkuussa 2016 nimelle Roni Back. Bäck on luonut uraansa pitkäjänteisesti, ja hän tekee nykyään videoita työkseen yrityksensä Backmedia Oy:n kautta. Bäckin YouTube-kanavalla on yli 681 000 tilaajaa (joulukuu 2024), ja hän julkaisee kanavalle viikoittain uusia videoita. Uransa alussa hän teki pääasiassa pelivideoita, joissa hän ei näyttänyt kasvojaan. Tähän vaikutti muun muassa se, että hänellä oli purentavika, josta hän koki ulkonäköpaineita. Purentavika korjattiin myöhemmin leikkauksella, ja Bäck uskaltautui näyttämään kasvonsa. Kesäkuussa 2017 Bäck julkaisi Tubettajan käsikirjan, jonka hän oli kirjoittanut Ville Kormilaisen kanssa.
Bäck osallistui Fort Boyard Suomi -tositelevisio-ohjelmaan, joka kuvattiin kesällä 2018 Ranskassa ja esitettiin MTV3-kanavalla saman vuoden syksyllä. Siinä hänen lisäkseen oli mukana 17 muuta julkisuuden henkilöä. Bäck kuului Janni Hussin ja Sami Uotilan kanssa siniseen joukkueeseen, joka voitti kilpailun. Keväällä 2020 Bäck liittyi Suurmestari-ohjelmaan yhtenä neljästä vakiokilpailijasta.
Syyskuussa 2020 Bäck aloitti juontajana Hauskat kotivideot -ohjelmassa. Samalla ohjelman nimeksi vaihdettiin Hauskat kotivideot by Roni Back. Keväällä 2021 Bäck osallistui Big Brother Vip -ohjelmaan, jossa oli mukana yhteensä 14 julkisuudesta tuttua henkilöä.
Syksyllä 2022 julkaistiin toinen Bäckin kirjoittama kirja, Matkani somen huipulle, jossa hän kertoo elämästään tubettajana.
Tammikuussa 2023 Bäck kertoi jäävänsä määrittelemättömän pituiselle isyysvapaalle.
Yksityiselämä

Bäckin nuorempi veli Mike Bäck on myös tubettaja. Roni Bäck on naimisissa entisen sulkapalloilijan Airi Mikkelän (nyk. Bäck) kanssa. He saivat esikoisensa tammikuussa 2023. Marraskuussa 2024 he kertoivat Backpodcastissa odottavansa toista lastaan. Lapsen on määrä syntyä keväällä 2025.
Filmografia

| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Jakso(t) |
| --- | --- | --- | --- |
| 2017 | Punk’d Suomi | Itsenään | Jakso 2 |
| 2017 | Kaikki vastaan 1 | Itsenään | Kausi 2 jakso 7 |
| 2017 2018 2020 2021 2022 | Posse | Itsenään | kausi 4 jakso 6 kausi 5 jakso 1 kausi 7 jaksot 2 ja 11 kausi 9 jakso 5 kausi 10 jakso 5 |
| 2018 | Kokkisota | Itsenään | Kausi 2 jakso 9 (Toinen versio) |
| 2018 | Fort Boyard Suomi | Itsenään | Kausi 3 |
| 2019 | Haluatko miljonääriksi? | Itsenään | Kaksi jaksoa |
| 2020 | Suurmestari | Itsenään | Kausi 1 |
| 2020 | Hauskat kotivideot by Roni Back | Itsenään | Kausi 6 |
| 2020 | Yökylässä Maria Veitola | Itsenään | Kausi 6 |
| 2021 | Big Brother Suomi | Itsenään | Kausi 13 jaksot 1–15 |
| 2022 | Robin – täydellinen ilta | Itsenään | Jakso 7 |
| 2023 | Ota rahat ja juokse | Itsenään | Kausi 3 |
| 2024 | Roni Back: Suomen Suurinta Piilosta | Itsenään | Ohjelman luotsaaja |
| 2025 | Korkeasaari (televisiosarja) | Itsenään | Kausi 3 jakso 2 |
| 2025 | Leijonan luola Suomi | Itsenään | Kausi 2 |
Palkinnot ja ehdokkuudet

| Vuosi | Palkintogaala | Kategoria | Tulos | Vastaanottajat | Lähde |
| --- | --- | --- | --- | --- | --- |
| 2017 | Tubecon Awards | Vuoden vloggaaja | Voitto | Roni Back |  |
| 2017 | Tubecon Awards | Yleisön suosikki | Voitto | Roni Back |  |
| 2018 | Inspiration Blog Awards | Vuoden yleisön suosikki | Ehdokkuus | Roni Back |  |
| 2020 | Creator Awards Finland | Vuoden vaikuttaja | Ehdokkuus | Roni Back |  |
| 2024 | Tubecon Awards | Vuoden vaikuttaja | Voitto | Roni Back |  |
| 2024 | Tubecon Awards | 10 vuotta Allstars | Voitto | Roni Back |  |
Teokset

Bäck, Roni & Kormilainen, Ville: Tubettajan käsikirja.  Helsinki:  Otava, 2017.  ISBN 978-951-1-31842-2
Bäck, Roni: Matkani somen huipulle.  Otava, 2022.  ISBN 978-951-1-45193-8
Aiheesta muualla

Roni Bäckin kanava Youtubessa
Luettelo Norjan metodistiseurakunnista

Tämä on luettelo Norjan metodistiseurakunnista. Luettelo käsittää Norjan Metodistikirkon nykyisin toiminnassa olevat seurakunnat ja osan lakkautetuista seurakunnista.
Nykyiset seurakunnat

| Seurakunta | Kunta | Perustettu |
| --- | --- | --- |
| Arendalin metodistiseurakunta | Arendal |  |
| Bodøn metodistiseurakunta | Bodø |  |
| Centralkirken | Bergen |  |
| Drammenin metodistiseurakunta | Drammen |  |
| Egersundin metodistiseurakunta | Egersund |  |
| Finnsnesin metodistiseurakunta | Finnsnes | 1953 |
| Flekkefjordin metodistiseurakunta | Flekkefjord |  |
| Fredrikstadin metodistiseurakunta | Fredrikstad | 1863 |
| Fyllingsdalenin metodistiseurakunta | Bergen | 1879 |
| Haldenin metodistiseurakunta | Halden |  |
| Hammerfestin metodistiseurakunta | Hammerfest |  |
| Harstad-Narvikin metodistiseurakunta | Harstad |  |
| Hortenin metodistiseurakunta | Horten |  |
| Hønefossin metodistiseurakunta | Hønefoss |  |
| Kongsvingerin metodistiseurakunta | Kongsvinger |  |
| Kragerøn metodistiseurakunta | Kragerø |  |
| Kristiansandin metodistiseurakunta | Kristiansand | 1880 |
| Larvikin metodistiseurakunta | Larvik |  |
| Lillestrømin metodistiseurakunta | Lillestrøm |  |
| Listan metodistiseurakunta | Farsund |  |
| Molden metodistiseurakunta | Molde |  |
| Mossin metodistiseurakunta | Moss | 1876 |
| Mysenin metodistiseurakunta | Indre Østfold |  |
| Oslon kansainvälinen metodistiseurakunta (IMCO) | Oslo |  |
| Oslon metodistiseurakunta | Oslo |  |
| Petrikirken – Kjølbergin metodistiseurakunta | Fredrikstad |  |
| Porsgrunnin metodistiseurakunta | Porsgrunn |  |
| Sandnesin metodistiseurakunta | Sandnes |  |
| Sarpsborgin metodistiseurakunta | Sarpsborg | 1856 |
| Skienin metodistiseurakunta | Skien |  |
| Skånlandin metodistiseurakunta | Tjeldsund |  |
| Stavangerin metodistiseurakunta | Stavanger | 1874 |
| Tistedalin metodistiseurakunta | Halden |  |
| Tromssan metodistiseurakunta | Tromssa | 1888 |
| Trondheimin metodistiseurakunta | Trondheim |  |
| Øståsenin metodistiseurakunta | Nordre Follo |  |
Entiset seurakunnat

| Seurakunta | Kunta | Perustettu | Lakkautettu | Liitetty |
| --- | --- | --- | --- | --- |
| Bjølsenin metodistiseurakunta | Oslo |  | 2024 | Oslon metodistiseurakunta |
| Centralkirken | Oslo |  | 2024 | Oslon metodistiseurakunta |
| Grünerløkkan metodistiseurakunta | Oslo |  | 2024 | Oslon metodistiseurakunta |
| Svolværin metodistiseurakunta | Vågan | 1920 |  |  |
Villa Zilliacus

| Villa Zilliacus |
| --- | --- |
Osoite:  Pieni Lehtisaari
Sijainti:  Suvisaaristo, Espoo
Valmistumisvuosi:  1912
Suunnittelija:  Karl Lindahl
Rakennuttaja:  Arvid Zilliacus
Runkorakenne:  hirsi
Kerrosluku:  2
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Villa Zilliacus on rakennushistoriallisesti arvokas jugendhuvila Pienen Lehtisaaren länsiosassa Espoon ulkosaaristossa. Se on arkkitehti Karl Lindahlin käsialaa. Villa Zilliacuksen pinta-ala on 353 neliömetriä.
Liikemies Arvid Zilliacus rakennutti Villa Zilliacuksen 1910-luvun alussa arkkitehti Karl Lindahlin suunnitelman mukaan. Hän oli ostanut Lehtisaaret 1903. Harjakattoisen, kaksikerroksisen huvilan arkkitehtuuri on moni-ilmeistä lukuisine ulokkeineen ja sisäänvetoineen. Ulkoseiniin on kaiverrettu jugend-ornamentteja. Huvilakokonaisuuteen kuuluu myös puutarhurin mökki ja tallirakennus, joka on muutettu kokous- ja koulutustilaksi.
Villa Zilliacus on koulutus- ja virkistyskäytössä.
Aiheesta muualla

Hagerlund.net: Espoon kartanot ja huvilat: Villa Zilliacus
| n k Perustiedot Wikidatassa: Villa Zilliacus (Q101010967)ohje |
| --- | --- |
esiintymä kohteesta: rakentaminen, huvila
valtio: Suomi
sijaitsee hallinnollisessa alueyksikössä: Espoo
koordinaatit: 60°06′14″N 24°45′47″E﻿ / ﻿60.104°N 24.763°E﻿ / 60.104; 24.763